
Comisia pentru buget, finanţe şi bănci

Bucureşti 14.03.2001

Nr.XVIII/2/22

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.93/2000 pentru modificarea Ordonanţei Guvernului nr.82/1998 privind înregistrarea fiscală a plătitorilor de impozite şi taxe, cu care comisia noastră a fost sesizată în fond cu adresa Biroului Permanent nr.620 din 8 ianuarie 2001.

PREŞEDINTE,

Prof.dr. Florin Georgescu

Comisia pentru buget, finanţe şi bănci

Bucureşti 14.03.2001

Nr.22

RAPORT

asupra proiectului de Lege pentru aprobarea Ordonanţei Guvernului nr.93/2000 pentru modificarea Ordonanţei Guvernului nr.82/1998 privind înregistrarea fiscală a plătitorilor de impozite şi taxe

In urma examinării proiectului de Lege pentru aprobarea Ordonanţei Guvernului nr.93/2000 pentru modificarea Ordonanţei Guvernului nr.82/1998 privind înregistrarea fiscală a plătitorilor de impozite şi taxe,  în şedinţa din 14 martie 2001, comisia a hotărât, cu majoritate de voturi, ca proiectul de lege să fie supus spre dezbatere şi adoptare Plenului Camerei Deputaţilor, cu următorul amendament admis.

Nr.

crt.
Articol iniţial
Amendament admis
Motivare

1.
Art.1 alin.(6)

“Persoanele fizice române fără domiciliu în România şi persoanele fizice străine care realizează venituri din activităţi desfăşurate pe teritoriul României, sunt obligate să completeze şi să depună declaraţie de înregistrare fiscală pentru persoanele străine, în termen de 15 zile de la trecerea frontierei de stat a României, în vederea atribuirii numărului de identificare fiscală şi a eliberării certificatului de înregistrare fiscală”.


Se propune modificarea art.1 alin.(6):

“Persoanele fizice române fără domiciliu în România şi persoanele fizice străine care realizează venituri din activităţi desfăşurate pe teritoriul României, sunt obligate să completeze şi să depună declaraţie de înregistrare fiscală pentru persoanele străine, în termen de 15 zile de la trecerea frontierei de stat în România, în vederea atribuirii numărului de identificare fiscală şi a eliberării certificatului de înregistrare fiscală”.
Pentru claritatea textului.

La întocmirea acestui raport s-a avut în vedere punctul de vedere al Guvernului..

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr.ec. Daniel Ionescu

Experţi parlamentari:

Bărdiţă Mariana

Măţan Ofelia
1

